„ Hvað segja fylgitunglin , Viðreisnog Björt framtíð ? Voru þau kosin til þess að gera Sjálfstæðisflokknum þetta kleift ? “ Ekki er sem ráðherrar í ríkisstjórn Bjarna Benediktssonar gangi í takt . Hér eru tvö splunkuný dæmi . Bjarni sér enga þörf á að rannsaka söluna á Landsbankanum . Benedikt Jóhanensson er öndverðar skoðunar . Þeir eru tveir valdamestu menn ríkisstjórnarinnar . Hann var spurður á Alþingi í dag hvort hann telji að þurfi að rannsaka sölu Landsbankans . „ Svar mitt er einfalt : Jú , það er ástæða til að ljúka rannsókn á þessu ferli . “ Þarna tala þeir hvor í sína áttina . Í gær sagði Þorgerður Katrín Gunnarsdóttir : „ Við hljótum öll að sjá að það gengur ekki lengur að vera með íslenska krónu . Nú erum við búin að setja á laggirnar starfshóp sem á að skoða þessi mál gaumgæfilega og ég vona að sá hópur vinni hratt og örugglega að lausn á málinu , “ segir Þorgerður Katrín . Í dag segir Bjarni : „ Hlutverk krónunnar í endurreisninni hefur verið ótvírætt og er alþjóðlega viðurkennt . Fall krónunnar við hrunið leiddi til betri samkeppnishæfni útflutningsatvinnuvega og bjó til kjöraðstæður til að gera Ísland að eftirsóknarverðum ferðamannastað . Þegar meðallaun Íslendinga eru flutt yfir í evrur og borin saman við nálægar þjóðar á þeim grundvelli sést sterk staða Íslands glöggt . “